સુઝલોને બીએસઈને આપેલી માહિતીમાં કહ્યું છે કે બહુમતી શેરધારકોએ ફંડ એકત્ર કરવાની તેની દરખાસ્ત નકારી કાઢી છે. કંપનીની વાર્ષિક સાધારણ મીટિંગ ૨૭ જુલાઈએ મળી હતી, જેમાં રિડીમેબલ નોન-કન્વર્ટિબલ ડિબેન્ચર કે નોન-ઈક્વિટી લિન્ક્ડ ઈન્સ્ટ્રુમેન્ટ મારફતે ૯૦૦ કરોડ કરોડ એકત્ર કરવાના વિશેષ ઠરાવની વિરુદ્ધમાં બહુમતી શેરધારકોએ મતદાન કર્યું હતું. વિશેષ ઠરાવની તરફેણમાં ૬૫.૧૨ ટકા મતદારોએ મતદાન કર્યું હતું. જોકે વિશેષ ઠરાવ પસાર કરાવવા માટે ઓછામાં ઓછા ૭૫ ટકા મતદારોનું સમર્થન જરૂરી છે. એ જ રીતે ૨૦૦૦ કરોડ રૂપિયા એકત્ર કરવા માટે ઈક્વિટી સ્પેશિયલ ઈ-વોટિંગ ઓફર કરવા, ઈશ્યુ કરવા અને એલોટ કરવા માટે વિશેષ ઠરાવ રજૂ કરાયો હતો, પરંતુ તે ઠરાવ પણ પસાર થઈ શક્યો ન હતો. તેની તરફેણમાં ૫૭.૫૧ ટકા મતદાન થયું હતું. કંપનીએ આપેલી માહિતી મુજબ કંપનીના પ્રમોટરો આ બન્ને ઠરાવની તરફેણમાં ન હતા. દરમિયાન શેરધારકોએ ગિરીશ આર. તંતી અને તુલસી આર. તંતીને કંપનીના ડિરેક્ટર તરીકે પુન: નિયુક્ત કરવાના બે સામાન્ય ઠરાવને મંજૂરી આપી હતી.